By isiyakumuhammed@dailytrust.com | Publish Date: Jun 12 2018 11:58AM
Majalisar Koli ta Addinin Musulunci NSCIA, karkashin mai alfarma Sarkin Musulmi Muhammad Sa’ad Abubakar CFR, mni ya bukaci musulmin Najeriya da su nemi jinjirin watan karamar Sallah ranar Alhamis bayan ya kwamitin duba watan sun bayar da shawaran hakan.
Don haka ne, bayan sarkin na Musulmi ya taya musulmi a duk fadin kasar murnan wannan wata na Ramadan, sannan ya yi addu’ar Allah Ya amsa ibadun da duk musulmi suka gabatar a cikin watan.
Wannan bayanin yana dauke ne a wata sanarwa da Majalisar NSCIA ta fitar, “Duba da shawaran kwamitin duba wata (NMSC), Sarkin musulmi ya bukaci al’ummar musulmi a duk fadin kasar nan da su nemi watan Shawwal ranar Alhamis 14 ga watan Yuni wanda ya yi daidai da 29 ga watan Shawwal na wannan shekara ta 1439. Idan an ga wata, ranar Juma’a 15 ga watan Yuni zai zama ranar Sallah karama wato 1 ga watan Shawwal, idan kuma ba a ga watan ba, ranar Asabar zai zama ranar Sallah ken an wato 16 ga watan Yuni.”
Hakanan kuma sanarwar ta bukaci musulmi da su saurari sanarwar sarkin na Musulmi.